มีน้ำสีน้ำตาลเป้นก้อนบ้างแต่แห้งเลยออกมาจากช่องคลอดมีกลิ่นบ้างไม่มีกลิ่นบ้างอันตรายมั้ยค่ะ
สวัสดีค่ะ การมีเมือกสีน้ำตาลออกจากช่องคลอดนั้น อาจเกิดจากช่องคลอดอักเสบซึ่งเกิดได้จากเชื้อราหรือเชื้อแบคทีเรีย ต้องอาศัยการตรวจร่างกายและนำสิ่งส่งตรวจจากช่องคลอดไปตรวจเพิ่มเติมจึงจะทราบ การวินิจฉัยอื่นๆเช่นเป็นเลือดจากการฉีกขาดของอวัยวะเพศ เนื้องอกที่มดลูกหรือปากมดลูก หรือภาวะฮอร์โมนไม่สมดุลแนะนำไปพบสูตินรีแพทย์ค่ะ เพราะการมีเมือกสีน้ำตาลออกทางช่องคลอดที่ไม่ใช่ประจำเดือนเป็นภาวะผิดปกติ อาจต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง